Suchinthana/ta-wikipedia huggingface dataset:
காட்டு நாயக்கர்

காட்டு நாயக்கர் (Kattunayakar) எனப்படுவோர் இந்திய மாநிலமான கேரளா, கருநாடகா, ஆந்திரா,தமிழ்நாடு மற்றும் மேற்கு தொடர்ச்சி மலை ஆகிய பகுதிகளில் வாழுகின்ற பூர்வ பழங்குடியினர் ஆவர். இவர்கள் தமிழ்நாட்டில் உள்ள நீலகிரி மாவட்டத்தில், முதுமலை, மேற்கு தொடர்ச்சி மலை ஒட்டிய தென் தமிழ்நாடு திருநெல்வேலி, தென்காசி, கன்னியாகுமரி மற்றும் வட தமிழ்நாடு பகுதிகளில் குறைந்த அளவில் வசித்து வருகின்றனர். இவர்களை காட்டுக் குறும்பர் மற்றும் தொம்ப நாயக்கர் எனவும் அழைப்பர். 

காட்டு நாயக்கர் என்ற சொல்லுக்கு தமிழ் மொழி மற்றும் மலையாள மொழிகளில் காட்டின் ராஜா என்று பொருள்படும். இவர்கள் மேற்குத் தொடர்ச்சி மலை பகுதியில் வாழும் ஒரு மூத்தக்பழங்குடி மக்கள் ஆவர். இவர்கள் தங்கள் உணவாகக் விலங்குகள் மாமிசத்தை உண்கின்றனர். தேன் சேகரிப்பது, காட்டில் வேட்டையாடுவது இவர்களுடைய முக்கிய தொழிலாகும். இந்த சமூகத்தினர் கறுப்புத் தோல் உடையவர்களாகவும், ஆண்கள் சிறிய அளவில் வேட்டி மற்றும் அரை சட்டைகளை அணிவார்கள். பெண்கள் தங்கள் உடலை கழுத்துக்குக் கீழே ஒரு நீண்ட ஒற்றை துணியால் இணைத்து, தோள்களையும் கைகளையும் வெறுமனே விட்டு விடுகிறார்கள். 1990களுக்கு முன்னர் குழந்தை திருமணங்கள் செய்து வந்தனர், ஆனால் தற்போது பெண்கள் பருவ வயதை அடைந்த பிறகு திருமணம் செய்கிறார்கள். காட்டு நாயக்கர் சமூகத்தினரிடையே ஒருதுணை மணம் என்பது பொதுவான விதியாகும்.

காட்டு நாயக்கர்கள் இந்து மதத்தை பின்பற்றுகின்றனர் மற்றும் ஒரு மொழியைக் கொண்டிருக்கிறார்கள், இது அனைத்து [[தமிழ் கன்னடம்  தெலுங்கு மலையாள ஆகிய மொழிகளை கொண்ட திராவிட மொழிகளின் கலவையாகும். அவர் கோத்திரத்தின் முக்கிய தெய்வம் சிவன், விஷ்ணு , குலதெய்வமாக காளியம்மன், மாரியம்மன் மற்றும் பைரவர் ஆகும். இவர்களும் மற்ற இந்துக்களை போல விலங்குகள், பறவைகள், மரங்கள், பாறை மலைகள் மற்றும் பாம்புகளையும் வணங்குகிறார்கள்.

காட்டு நாயக்கர்கள் அசைவ உணவு உண்பவர்கள், இசை, பாடல்கள் மற்றும் நடனம் ஆகியவற்றை விரும்புகிறார்கள்.

உசாத்துணை 
 மனோரமா இயர் புக் 2005

மேற்கோள்கள் 

தமிழகப் பழங்குடிகள்
இந்தியப் பழங்குடிகள்
உருசியக் கூட்டரசின் ஆயுதப் படைகள்

உருசியக் கூட்டரசின் ஆயுதப் படைகள்  ( Transliteration: Voruzhonnije síly Rossíyskoj Federátsii) ஆனது சோவியத் ஒன்றியம் பிரிந்த பிறகு, உருவாக்கப்பட்ட உருசியாவின் இராணுவப் படைகளாகும். 7 மே 1992 ல் போரிஸ் எல்ட்சின் ரஷ்ய பாதுகாப்புத் துறை அமைச்சகத்தை உருவாக்கவும், சோவியத்தின் ஆயுதப்படைகளின் வீரர்களை ரஷ்ய சோவியத் கூட்டரசு சமூக குடியரசின் பகுதிகளில் உருசியக் கூட்டரசின் கட்டுப்பாட்டில் நிலைநிறுத்தவும் வழிசெய்யும் ஒப்பந்தத்தில் கையொப்பம் இட்டார்.

மேற்கோள்கள்

வெளியிணைப்புகள் 

 Russian Ministry of Defense  
 Russia's Military Analysis A very comprehensive online database of modern Russian arms and military technologies. Website also has discussion forums, videos and more.
 Russia Military Guide Includes satellite photos of bases.
 British Conflict Studies Research Centre papers on Russian armed forces
 kamouflage.net  Camouflage uniforms used by Russian Federation armed forces

 Boy with reattached legs joins Russian army (RT article)

சோவியத் படையணிகள்‎
எஃப் ஏ கோப்பை

கால்பந்து கூட்டமைப்பு சவால் கோப்பை, அல்லது பொதுவாக எஃப் ஏ கோப்பை(FA Cup), இங்கிலாந்தில் நடத்தப்பெறும் கோப்பைப் பந்தயமாகும்.  இதுவே உலகிலேயே மிகப் பழமையான கால்பந்து சங்க போட்டியாகும்.  இது போட்டியை நடத்தும் அமைப்பின் பெயரால், அழைக்கப்பெறுகிறது.  இது பொதுவாக ஆடவர் போட்டியையே குறிக்கிறது. எனினும் மகளிருக்கும் இதே பெயரில் போட்டி நடைபெறுகிறது.

முதன் முதலாக 1871-72 பருவத்தில் எஃப் ஏ கோப்பைக்கான போட்டி நடைபெற்றது.  இதில் இங்கிலாந்து மற்றும் வேல்சு கால்பந்து கூட்டமைப்புகளுக்குள் வரும் அனைத்து கால்பந்து கழகங்களும் பங்குபெறலாம்.

இக்கோப்பையின் தற்போதைய வெற்றியாளர்கள் செல்சீ ஆவர்.  இவர்கள் 2012 இறுதியாட்டத்தில் லிவர்பூலை 2-1 என்ற கணக்கில் வென்று வாகை சூடினர்.  இது அவர்களது 7-வது எஃப் ஏ கோப்பையாகும்.  மேலும் கடந்த ஆறு ஆண்டுகளில் நான்காவதாகும்.

ஐரோப்பாவில் காற்பந்துப் போட்டிகள்
இங்கிலாந்தில் விளையாட்டு
போரிசு கெல்பண்ட்

போரிசு அப்ரமோவிச் கெல்பண்ட் (Boris Abramovich Gelfand, பிறப்பு: மின்ஸ்க், உருசியா, 24 சூன் 1968) உருசியாவில் பிறந்த இசுரேலிய சதுரங்க கிராண்ட் மாஸ்டர் ஆவார். 2009ஆம் ஆண்டு  உலக சதுரங்கக் கோப்பையை வென்றுள்ளார். 1998ஆம் ஆண்டில் இசுரேலிற்கு குடிபெயர்ந்த கெல்பண்ட் இசுரேலின்  சதுரங்க தரவரிசையில் முதலாவதாக உள்ளார்.

மேற்கோள்கள் 

1968 பிறப்புகள்
வாழும் நபர்கள்
இசுரேலிய சதுரங்க வீரர்கள்
உருசிய சதுரங்க வீரர்கள்
சதுரங்க கிராண்டு மாசுட்டர்கள்
கால்பந்து கூட்டிணைவுக் கோப்பை

கால்பந்து கூட்டிணைவுக் கோப்பை (Football League Cup), அல்லது பொதுவாக அறியப்படும் கூட்டிணைவுக் கோப்பை (League Cup), ஆனது இங்கிலாந்தின் கால்பந்து கூட்டமைப்புப் போட்டியாகும். எஃப் ஏ கோப்பையைப் போன்றே இதுவும் தோற்றால் வெளியே (ஒற்றை வெளியேற்றம்) முறையில் நடத்தப்படுகிறது. ஆனால் எஃப் ஏ கோப்பையைப் போலன்றி, 2008-09 பருவத்தில் 762 அணிகள் பங்குபெற்றன, இதில் 92 அணிகள் மட்டுமே பங்கேற்கும் - 20 முதன்மை கூட்டிணைவு அணிகளும், இப்போட்டியை நடத்தும் கால்பந்து கூட்டிணைவிலிருந்து 72 அணிகளும் பங்கேற்கும்.
மேலும் எஃப் ஏ கோப்பையைப் போலன்றி, இதன் அரையிறுதிப் போட்டிகள் இரண்டு கட்டங்களில் நடைபெறுகிறது. அதில் வெற்றிபெறுவோர், கூட்டிணைவு அட்டவணைப்படி யூஈஎஃப்ஏ வாகையர் கூட்டிணைவுக்கு தகுதிபெறவில்லையெனில், யூஈஎஃப்ஏ யூரோப்பா கூட்டிணைவுக்குத் தகுதிபெறுவர். அங்ஙனம் அரையிறுதியில் வெற்றிபெற்றவர் யூஈஎஃப்ஏ வாகையர் கூட்டிணைவுக்கு தகுதிபெற்றிருந்தால், ஐரோப்பியப் போட்டிகளுக்குத் தகுதிபெறாமல் கூட்டிணைவுப் பட்டியலில் உயர் நிலையில் இருப்பவர், ஐரோப்பிய போட்டிக்குத் தகுதிபெற்றவராகிவிடுவர். கால்பந்து கூட்டிணைவுக் கோப்பையின் நடப்பு வாகையர் லிவர்பூல் கால்பந்து கழகத்தினராவர்.

ஐரோப்பாவில் காற்பந்துப் போட்டிகள்
இங்கிலாந்தில் விளையாட்டு
சௌந்தரிய லகரி

சௌந்தரிய லஹரி (சௌந்தர்ய லஹரி) (Saundarya Lahari) என்பது புஷ்பதந்தர் என்ற சிவ பக்தன், கந்தர்வ ராஜன் செய்யப்பட்டு, ஆதிசங்கர பகவத்பாதரால் 8 அல்லது 9-ம் நூற்றாண்டில் வடமொழியில் தொகுக்கப்பட்டது.தேவி மஹா திரிபுரசுந்தரி மீது செய்யப்பட்ட புராதன புண்ணிய நூலாகும். அம்பிகையைப் புகழ்ந்து எழுதப்பட்ட இந்நூல் மொத்தம்103 ஸ்லோகங்களைக் கொண்டது, எனினும் வழக்கில் 100 ஸ்லோகங்கள் உள்ளது. முதல் 40 சுலோகங்கள் அம்பிகையின் அருளைப் புகழ்கின்றன. இது ஆனந்த லஹரி (ஆனந்த வெள்ளம்). அடுத்த 60 ஸ்லோகங்கள்  அம்பிகையின் அழகைப் புகழ்கின்றன. அது சௌந்தரிய லஹரி (அழகு வெள்ளம் / அம்பிகை அழகின் அலை).

தமிழ் மொழிபெயர்ப்பு
சௌந்தரிய லகரியினை 12-ம் நூற்றாண்டில் வீரை கவிராச பண்டிதர் "அம்பிகைப் பாடல்" என்ற தலைப்பில் தமிழில் மொழிபெயர்த்தார். அழகின் அலை என்பது இதில் 100 பாடல்களுள்ளன. பொதுவாக சவுந்தர்ய லஹரி - அழகின் அலை என்று  அழைக்கப்பட்டாலும், இது இரு பகுதிகளைக் கொண்டது. முதல் 41 பாடல்களும் ஆனந்த லஹரி - ஆனந்த அலை என்றும் மற்றவை சவுந்தர்ய லஹரி அல்லது அழகின் அலை என்றும் தமிழில் அறியப்படும்.

முழுமுதல் தெய்வமாகிய அம்பாளை மனமுருகி துதிப்பவர்களுக்கு, அலைபோல் தொடர்ந்து ஆனந்தத்தை அளிப்பதால் இது ஆனந்த அலை என்றும் இரண்டாவது பகுதி அம்பாளின் திருமேனியழகை வருணிப்பதால் அது சவுந்தர்ய லஹரி - அழகின் அலை - என்றும் ஆனது.

வடமொழி நூலிலுள்ள பகுப்பைப் போலவே 40, 60 என்னும் பகுப்பு தமிழ்நூலிலும் உள்ளது. 
’ஆனந்த லஹரி, சௌந்தரிய லஹரி, அலங்கார லஹரி முற்றும்’ என நூலின் முடிவில் வரும் தொடர்  இந்த நூலமைப்பை விளக்கும் தொடர்.

நூலின் பாங்கைக் காட்டும் பாடல் ஒன்று எடுத்துக்காட்டுக்குத் தரப்படுகிறது.

சிவமெனும் பொருளும் ஆதி சத்தியொடு 
சேரின் எத் தொழிலும் வல்லதாம்
இவள் பிரிந்திடில் இயங்குதற்கும் அரிது
அரிதெனா மறை இசைக்குமால்
தவபெரும் புவனம் எவ் வகைத் தொழில்
நடத்தி யாவரும் வழுத்து தாள்
அவனியின் கண் ஒரு தவமிலார் பணியல்
ஆவதோ பரவல் ஆவதோ 
சைவ எல்லப்ப நாவலர் என்பர் இவர் காலத்திலேயே இந்த நூலுக்கு ஒரு உரையும் எழுதியுள்ளார்.

கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

அடிக்குறிப்பு

16 ஆம் நூற்றாண்டுத் தமிழ் நூல்கள்
இந்து சமய நூல்கள்
பக்தி இலக்கியம்
கனமூலம்

கணிதத்தில், ஒரு எண்ணின்  கனமூலம் (cube root)   அல்லது x1/3 ஆல் குறிக்கப்படும், இது a3 = x ஆகுமாறுள்ள எண்ணாகும்.

அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.

எடுத்துக்காட்டு:

 x3 = 8 என்ற சமன்பாட்டினைத் தீர்க்கக் 8 இன் கனமூலங்கள் கிடைக்கும்.

8 இன் மூன்று கனமூலங்கள்:

இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.

 −27i இன் எல்லா கனமூலங்கள்:

இதில் மூன்று கனமூலங்களுமே சிக்கலெண்களாக உள்ளன.

கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.

கனமூலச் செயற்பாடு, மெய்யெண்களில் அடுக்கேற்றத்துடன் சேர்ப்புப் பண்பிணையும் பெருக்கல் மற்றும் வகுத்தலுடன் பங்கீட்டுப் பண்பினையும் கொண்டிருக்கிறது. சிக்கலெண்களைக் கருத்தில் கொண்டால் இது எல்லா சந்தர்ப்பங்களிலும் உண்மையல்ல.

உதாரணம்:

ஆனால்

கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.

மேற்கோள்கள் 

எண்கணிதம்
அடிப்படை இயற்கணிதம்
அடிப்படை சிறப்புச் சார்புகள்
ஓருறுப்புச் செயலிகள்
ஸ்ரீவில்லிபுத்தூர் வனவிலங்கு சரணாலயம்

ஸ்ரீவில்லிபுத்தூர் வனவிலங்கு சரணாலயம் மேற்குத் தமிழ்நாட்டில் 480 சதுரகிலோ மீட்டர் பரப்பளவில் அமைந்துள்ளது. இதனை நரைத்த அணில் வனவிலங்கு சரணாலயம் என்றும் அழைப்பர். நரை அண‍ில் எனப்படும் மலை அணில் வகையைப் பாதுகாக்க 1989இல் துவக்கப்பட்டது. 8 பிப்ரவரி 2021 முதல் ஸ்ரீவில்லிபுத்தூர் வனவிலங்கு சரணாலயத்தை புதிய சிறீவில்லிபுத்தூர் மேகமலை புலிகள் காப்பகத்துடன் இணைக்கப்பட்டது.

<span ><span class="google-src-text" style="direction: ltr; text-align: left">

அமைவிடம்
இவ் உய்விடம் விருதுநகர், மதுரை மாவட்டம், மேற்குப் பகுதியில் 480 சதுர கி.மீ. பரப்பளவில் அமைந்துள்ளது. இவ்உய்வகத்தின் மேற்கில் கேரளத்தின் பெரியாறு புலிகள் காப்பகமும், வடமேற்கில் மேகமலை காப்புக்காடும்,கிழக்கில் சிவகிரி காப்புக்காடும் சூழ்ந்துள்ளன.

பேணுதல்
இந்த சரணாலயத்தைப் பாதுகாக்க இடையூறாக இருப்பவை மனித ஆக்கிரமிப்பு, கால்நடைகளை வனப்பகுதியில் மேய்த்தல் மற்றும் காட்டுத்தீ ஆகியவையாகும். இதனுள் அமைந்துள்ள சில ஆன்மீக தலங்களுக்கு பல ஆயிரம் பக்தர்கள் வருகின்றனர். இங்கு வேட்டையாடுதல் தடுக்கப்பட்டதால் சாம்பல் நிற அணில்களில் எண்ணிக்கை அதிகரித்துள்ளது.

புலிகளின் நடமாட்டம்
இங்கு புலிகளின் நடமாட்டம் அதிகரித்ததால் இதனைப் புலிகள் சரணாலயமாக மத்திய அரசால் அறிவிக்கப்பட்டு விட்டது.

உயிரினங்கள்
இங்கு நரை அணில், யானை, வேங்கைப் புலி, சிறுத்தை, வரையாடு, கடமான் அல்லது மிளா, கேளையாடு, முள்ளம்பன்றி, சோலைமந்தி, நீலகிரி கருமந்தி, வெள்ளை மந்தி, தேவாங்கு உள்ளிட்ட பல வகை பாலூட்டிகள் இருந்தாளும், இங்குத் தென்படும் நரை அணிலே இந்த உய்விடத்தின் சிறப்பு. 220 வகை பறவையினங்கள் இங்கே பதிவு செய்யப்பட்டுள்ளன. இவற்றில் 14 வகை ஓரிடவாழ்விகள் ஆகும்.

இதனையும் காண்க
 சிறீவில்லிபுத்தூர் மேகமலை புலிகள் காப்பகம்

மேற்கோள்கள்

தமிழ்நாட்டில் உள்ள காட்டுயிர் காப்பகங்கள்
இந்திய காட்டுயிர் காப்பகங்கள்
தமிழ்நாட்டுச் சுற்றுலா மையங்கள்
அருணகிரி வெண்பா அந்தாதி

அருணகிரி அந்தாதி என்னும் நூலின் ஆசிரியர் குகை நமச்சிவாயர். இதன் காலம் 16-ம் நூற்றாண்டு

திருவண்ணாமலைச் சிவனைப் போற்றும் 100 வெண்பாக்கள் அந்தாதியாக வரும் நூல் இது. இந்த நூற்றாண்டில் இந்த ஊரைப்பற்றி எழுந்த வேறு இரண்டு நூல்கள்: அருணாசல புராணம், அருணகிரிப் புராணம். இவற்றில் அருணகிரி வெண்பா அந்தாதி பாடிய குகை நமச்சிவாயர் தாம் குகையில் சிலகாலம் வாழ்ந்ததை இந்த நூலில் குறிப்பிடுகிறார்.

என்றும் அருணேசன் இருபதத்தை நம்பாதார்
குன்றில் வனத்தில் குகையதனில் – சென்று
திரிந்தேன், பலமருந்து தின்றுசில காலம்
இருந்தேன் இராமலிருந் தேன்.

இவர் தேவாரம் பாடிய மூவரை மட்டும் தம் பாடல்களில் போற்றுகிறார். திருவாசகம் பாடிய  மாணிக்கவாசகரைக் குறிப்பிடவில்லை. 

மனம் அடங்கச் சிவனை நினை எனக் கூறும் இவரது பாடல்

சும்மா கிடக்குமோ சோணா சலன்பாதம்
அம்மால் விரிஞன் அறிகிலார் – நம்மால்
இருந்துகதை சொன்னக்கால் என்னாகும் நெஞ்சே
பொருந்த நினையாத போது.

உசாத்துணை
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

அந்தாதிகள்
16 ஆம் நூற்றாண்டுத் தமிழ் நூல்கள்
வெண்பா
அன்னம்

அன்னம் () (Swan) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை  3 தொடக்கம் 8 வரை முட்டையிடுகின்றன. இவை தனது குறித்த  ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.

இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில  ரோப்பிய நாடுகளில் இன்னும் வாழ்கின்றன.

அன்னப் பட்சி இற்கு இந்தியப் பழங்கதைகளில்  கற்பனையான, அபூர்வமான இயல்புகள் பல ஏற்றிச் சொல்லப்பட்டுள்ளன. பாலில் கலந்துள்ள நீரை விடுத்துப் பாலை மட்டும் குடிக்கின்ற பண்பு இதற்கு இருப்பதாகக் கூறப்படுவது இவற்றுள் ஒன்று. இது ஒரு மங்களகரமான குறியீடாகக் கொள்ளப்படுவதன் காரணமாக மரபுவழி அலங்காரங்களிலும், சிற்பம், ஓவியம் முதலிய கலைகளிலும் அன்னப் பட்சிக்கு முக்கிய இடம் உண்டு. இந்துக்களுக்கு மட்டுமன்றி பௌத்தர்களுக்கும் அன்னப்பட்சி மங்களமான ஒன்றாகும். இதனால் பௌத்த வழிபாட்டுத்தலங்களில் காணப்படும் அலங்காரங்களில் அன்னப் பட்சியின் உருவம் பரவலாகப் பயன்படுத்தப்பட்டுள்ளதைக் காணலாம்.

இலக்கியங்களில் அன்னம் 
சங்க இலக்கியச் சான்றுகளின்படி நோக்கினால் அன்னம் நீரிலும் நிலத்திலும் வாழ்ந்த ஒரு பறவை.

உருவம் 
மென்மையான தூவிகளையும், சிவந்த கால்களையும் கொண்டது ,
கால் சிவப்பாக இருக்கும் ,
கை கூப்பிக் கும்பிடும்போது கைகள் வளைவதுபோல் கால்கள் வளைந்திருக்கும்.
வலிமையான சிறகுகளை உடையது.

வாழ்விடம் 
அன்னம் பொதியமலையில் வாழ்ந்ததாகச் சங்கப்பாடல் குறிப்பிடுகிறது.
தாழைமரத்தில் அமர்ந்திருக்கும் 
செந்நெல் வயலில் துஞ்சும் 
குளம் குட்டைகளில் மேயும் நிலம் தாழ் மருங்கில் தெண்கடல் மேய்ந்த விலங்கு 
கடற்கரை மணல்மேடுகளில் தங்கும் 
ஆற்றுப்புனலில் துணையோடு திரியும் 
உப்பங்கழிகளில் மேயும்

செயல் 
ஆணும் பெண்ணுமாக மாறி மாறி விடியலில் கரையும் 
மணல் முற்றத்தில் எகினம் என்னும் பறவையோடு சேர்ந்து விளையாடும்.
மழைமேகம் சூழும்போது வானத்தில் கூட்டமாகப் பறக்கும்.
நன்றாக நெடுந்தொலைவு பறக்கும்.
கூட்டமாக மேயும் வெண்ணிறப் பறவை 
பொய்கையில் ஆணும் பெண்ணும் விளையாடும்

அழகு 
பெண் அன்னத்தின் நடை அழகாக இருக்கும்.
மயில் போல் ஆடும்.
மகளிரை அன்னம் அனையார் எனப் பாராட்டுவது வழக்கம்.

அன்னத்தின் தூவி 
அன்னத்தின் தூவி மென்மையானது 
துணையுடன் புணரும்போது உதிரும் அன்னத்தூவியை அடைத்து அரசியின் மெத்தை செய்யப்படும்.
அன்னத்தின் தூவியை படுக்கை மெத்தையில் திணித்துக்கொள்வர்.

மேற்கோள்கள்

வெளியிணைப்புகள் 

 Louchart, Antoine; Mourer-Chauviré, Cécile; Guleç, Erksin; Howell, Francis Clark & White, Tim D. (1998): L'avifaune de Dursunlu, Turquie, Pléistocène inférieur: climat, environnement et biogéographie. C. R. Acad. Sci. Paris IIA 327(5): 341–346. [French with English abridged version] 
The Swan Sanctuary Shepperton,England
A Colony of Swans in Adda River (Italy)  Video on You Reporter
Swan photos  on Imeleon
Swan videos  on the Internet Bird Collection
A History of British Birds
பெருந்தொற்று

பெருந்தொற்று (Epidemic) என்பது கொடுக்கப்பட்ட இடத்தில், கொடுக்கப்பட்ட மனித சனத்தொகையில், குறிப்பிட்ட ஒரு நோயானது புதிதாகப் பரவ ஆரம்பிக்கையில், அண்மைய அனுபவங்களின்படி எதிர்பார்க்கும் அளவைவிட எல்லைமீறிப் போவதாகும். நோயானது இப்படி திடீரெனப் பரவ ஆரம்பித்து, விரைவாக சனத்தொகையில் பரவும்.

குறிப்பிட்ட நோயானது நோய்த்தொற்று விரைவாகப் பரவுவதால், ஒரு நாட்டில் இருந்து இன்னொரு நாட்டுக்கோ, அல்லது ஒரு கண்டத்தில் இருந்து இன்னொரு கண்டத்துக்கோ பரவி, பெரிய இடத்தில் மக்களைத் தாக்கும்போது, அது உலகம்பரவுநோய் என அழைக்கப்படும். நிகழ்வு வீதத்துக்கு ஒரு அடிக்கோடு கவனத்தில் கொள்ளப்பட்டு, அந்த அளவைவிட அதிகரிக்கும்போதே அது கொள்ளைநோயாக அறிவிக்கப்படும். தடிமன் போன்ற பொதுவான நோய்களுக்கு இவ்வாறு அறிவிக்கப்படுவதில்லை. ஜூன் 11 அன்று உலக சுகாதார அமைப்பு பன்றிக் காய்ச்சலை கொள்ளை நோயாக அறிவித்தது.

நோய்க்கான காரணியில் அதிகரிப்பு ஏற்படும்போது இவ்வாறு நிகழலாம். அதற்கான காரணங்கள்:
 நோய்க்காரணியின் வீரியம் அதிகரித்தல்
 புதிய அமைப்பு சூழலில் அறிமுகமாதல்
 நோய் வழங்கிகளின் நோயை ஏற்கும் திறன் அதிகரித்தல்
 நோய் வழங்கியானது நோய்க்காரணிக்கு இலகுவாக வெளிப்படுத்தப்படல்

பெருந்தொற்று நோயானது கட்டாயமாக தொற்றுநோயாக இருக்க வேண்டிய அவசியமில்லை.உடற் பருமன் இவ்வாறு கொள்ளைநோய் என அறிமுகப்பட்டது.

மேற்கோள்கள் 

கொள்ளை நோய்கள்
சமந்தா ருத் பிரபு

சமந்தா ருத் பிரபு  (Samantha Ruth Prabhu, பிறப்பு: ஏப்ரல் 28, 1987) இந்தியத் திரைப்பட நடிகையும் உருமாதிரிக் கலைஞரும் ஆவார். இவர் தமிழ், தெலுங்குத் திரைப்படங்களில் நடித்து வருகிறார். ஒரு மலையாள, தெலுங்கு இணையருக்குப் பிறந்த இவர் சென்னையில் வளர்ந்தார். 2007இல் இரவி வருமணுடைய மாஸ்கோவின் காவிரி திரைப்படத்தில் முதன்முதலாக நடிக்கத் தொடங்கியிருந்தாலும், தெலுங்குத் திரைப்படமான ஏ மாயா சேசவா முதலில் வெளிவந்து, மிகப்பெரிய வெற்றி பெற்றது. இப்படத்தின் தமிழ் பதிப்பான விண்ணைத்தாண்டி வருவாயா திரைப்படத்தில் சிறிய கதாபாத்திரத்தில் நடித்திருந்தார். இத்திரைப்படத்திற்காக, சிறந்த தென்னிந்திய அறிமுக நடிகைக்கான பிலிம்பேர் விருதை (2010) இவர் பெற்றுக் கொண்டார். இவர் அதன்பிறகு நடித்த பிருந்தாவனம் (2010), தூக்குடு (2011), சீத்தம்ம வாகிட்டிலோ சிரிமல்லி செட்டு (2012), அத்தாரிண்டிகி தாரேதி (2013), கத்தி (2014) போன்ற திரைப்படங்கள் வெற்றி பெற, தமிழ், தெலுங்குத் திரைப்படத் துறைகளில் பெயர்பெற்ற, கூடிய சம்பளம் பெறும் நடிகைகளுள் ஒருவராக உள்ளார். இவரது அழகும் துல்லியமான நடிப்பும் இவரை தமிழ் மற்றும் தெலுங்கு சினிமாவில் முன்னணியில் வைத்திருக்கின்றன.

ஆரம்பகால வாழ்க்கை 
சென்னையில் பிறந்த இவருக்கு யசோதா என்ற பெயரும் உண்டு. இவர் சென்னை தி. நகரில் உள்ள ஹோலி ஏஞ்சல்ஸ் ஆங்கிலோ - இந்திய மேல்நிலைப்பள்ளியில் இளமைக்கால கல்வியும், பின்னர் ஸ்டெல்லா மேரிஸ் கல்லூரியில் வணிகவியல் துறையில் இளங்கலைப் பட்டமும் பெற்றார். கல்லூரியில் படிக்கும் போதே நாயுடு ஹாலில் விளம்பர நடிகையாகவும் பணியாற்றினார். பின்னர் கௌதம் மேனன் மூலம் தமிழ்த் திரைப்படத்தில் அறிமுகமானார்.

தொழில் வாழ்க்கை 
கௌதம் மேனன் இயக்கத்தில் இவர் நடித்த ஏ மாய சேசாவே திரைப்படம், முதன்முதலாக ஏ. ஆர். ரகுமானுடன் கௌதம் மேனன் இணைவதால் மிகப்பெரிய எதிர்பார்ப்பைக் கொண்டு இருந்தது. அத்திரைப்படத்திற்காக ஆகஸ்ட் 2009-தில் சமந்தா ஒப்பந்தம் செய்யப்பட்டார், அத்திரைப்படம் பிப்ரவரி 16, 2010-ல் வெளியானது. இவர் ஜெஸ்ஸி என்னும்  ஐதராபாத்தில் வசிக்கும் மலையாள கிருத்துவ பெண்ணாக நடித்திருந்தார். இத்திரைப்படம் வெளியான பிறகு, சமந்தாவின் நடிப்பை பாராட்டி நாளிதழ்களில் வரத்துவங்கியது. சிபி (Sify) உட்பட பல இணையத்தளத்தில் இவரை "மக்களின் மனதை கொள்ளை கொள்பவள்"("scene-stealer") என்றும் அவருடைய அழகு, "கவர்ந்திழுப்பதாகவும்" ("is alluring"), என சிபியில் இவரைப் புகழ்ந்து விமர்சனங்கள் எழுதப்பட்டிருந்தது.

அதன்பிறகு ஏ. ஆர். ரகுமான் இசையில், கௌதம் மேனன் உலகத் தமிழ் செம்மொழி மாநாட்டிற்காக இயக்கிய செம்மொழியான தமிழ் மொழியாம் பாடலிலும் தோன்றினார்.

திருமண வாழ்க்கை 

தெலுங்கு நடிகர் நாகார்ஜுனாவின் மகன் நடிகர் நாக சைதன்யாவும் நடிகை சமந்தாவும், காதலித்து வந்தனர். பின்பு இருவீட்டாரின் சம்மதத்துடன் இவர்களது திருமணமானது அக்டோபர் 6, 2017 அன்று கோவாவில் நடந்தது. நடிகை சமந்தா கிறிஸ்தவ மதத்தைச் சேர்ந்தவர், நாக சைதன்யா இந்து மதத்தைச் சேர்ந்தவர். எனவே,  இரண்டு மத முறைப்படியும் திருமணம் நடைபெற்றது. இதைத் தொடர்ந்து சமந்தா ருத் பிரபு என்னும் பெயர் சமந்தா அக்கினேனி என்றானது. பின்னர் 2021 ஆம் ஆண்டு இருவரும் கருத்து வேறுபாட்டால் திருமண பந்தத்தில் இருந்து பிரிந்துவிட்டதாக கூட்டாக அறிவித்தனர்.

திரைப்படங்கள்

விருதுகள்

மேற்கோள்கள்

வெளி இணைப்புகள் 

 வெல்வெட் கேக், ஆர்டினரி கேக் ரெண்டும் பார்சல் சமந்தாவுக்கு!! -விகடன்
 
 
 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
1987 பிறப்புகள்
தென்னிந்திய பிலிம்பேர் விருதுகளை வென்றவர்கள்
தெலுங்கு மக்கள்
சென்னை நடிகைகள்
சென்னை வடிவழகிகள்
இசுரேலிய வான்படை

இசுரேலிய விமானப்படை (ஐஏஎப்; : זרוע האוויר והחלל, Zroa HaAvir VeHahalal, "வான் மற்றும் வான்வெளி படைக்கலம்", இது பொதுவாக חיל האוויר, Kheil HaAvir, "வான் படைகள்" எனப்படும்) என்பது இசுரேலிய அரசின் விமானப்படையும் இசுரேலிய பாதுகாப்புப் படைகளின் வான் படைக்கலமுமாகும். இது இசுரேல் சுதந்திரம் அறிவிப்புச் செய்ததும் குறுகிய காலத்தில் 28 மே 1948 அன்று உருவானது.

குறிக்கோள் வாக்குமூலம் 
இசுரேலிய விமானப்படை பின்வருபவற்றை அதன் செயற்பாடாகக் கொள்கிறது:
 இசுரவேலின் வான்பரப்பை இசுரேலிய பாதுகாப்புப் படைகளின் நடவடிக்கை பகுதிகளையும் பாதுகாத்தல்
 இசுரேலிய பாதுகாப்புப் படை நடவடிக்கை பகுதிகளில் வான் மேன்மையை அடைதல் 
 தரை, கடல் சண்டை நடவடிக்கைகளில் பங்குபற்றல் 
 எதிரியின் அழமான பகுதிகளில் இலக்குகளைத் தாக்குதல் 
 இசுரேலின் சகல புலனாய்வு மதிப்பீடு மற்றும் பற்குபற்றலும் வான்வெளி புலனாய்வு ஒளிப்படங்களை உருவாக்குதல்
 படை, பொருட்கள், ஆயுதங்களை என்பவற்றை கொண்டு செல்லல்
 தேடுதல், மீட்டல் மற்றும் வான்வெளி நடவடிக்கை வெளியேற்றங்களை செயற்படுத்தல் 
 சிறப்பு நடவடிக்கைகளை செயற்படுத்தல் 
 இசுரேலிய பாதுகாப்புப் படைகளின் கட்டமைப்பினுள் வான் வல்லமையை அபிவிருத்தி செய்தல்

நிர்வாக அமைப்பு 
 விமான பணியாளர் பிரிவு தலைமை
 நிலையான இறக்கை விமானக் குழு
 உலங்கு வானூர்திப் பிரிவு
 புலனாய்வுக் குழு
 உபகரணங்கள் குழு
 மனித ஆற்றலை குழு
 தலைமை மருத்துவ அதிகாரி
 அலகு கட்டுப்பாட்டுக் குழு
 வான் சிறப்புப் படைகள் பிரிவு
சால்டாக் - விமான படை சிறப்பு நடவடிக்கைகள் பிரிவு
அலகு 669 - மருத்துவ பிரித்தெடுத்தல் பிரிவு
 வான் பாதுகாப்பு கட்டளை
வட வான் பாதுகாப்புப் படையணி
மத்திய வான் பாதுகாப்புப் படையணி
தென் வான் பாதுகாப்புப் படையணி(வான் பாதுகாப்பு பாடசாலை உட்பட)

கட்டளைத் தளபதிகளின் பட்டியல்
 யிஸ்ராயல் அமிர் (மே 1948 - ஜூலை 1948)
 அக்ரோன் ரேமேஸ் (ஜூலை 1948 - டிசம்பர் 1950)
 ஸ்ரோமோ ஷமிர் (டிசம்பர் 1950 - ஆகஸ்ட் 1951)
 ஹைம் லஸ்கோவ் (ஆகஸ்ட் 1951 - மே 1953)
 டான் டெல்கோவ்கி (மே 1953 - ஜூலை 1958)
 எசெர் விஸ்மன் (ஜூலை 1958 - ஏப்ரல் 1966)
 மோர்தேசாய் (ஏப்ரல் 1966 - மே 1973)
 பின்யாமின் பெலெட் (மே 1973 - அக்டோபர் 1977)
 டேவிட் ஐரி (அக்டோபர் 1977 - டிசம்பர் 1982)
 அமோஸ் லபிடொட் (டிசம்பர் 1982 - செப்டம்பர் 1987)
 அவிகு பென்-நன் (செப்டம்பர் 1987 - ஜனவரி 1992)
 ஹேர்ல் பெடிங்கர் (ஜனவரி 1992 - ஜூலை 1996)
 இடான் பென் எலியஹு (ஜூலை 1996 - ஏப்ரல் 2000)
 டான் ஹல்ட்ஸ் (ஏப்ரல் 2000 - ஏப்ரல் 2004)
 எல்யேசர் ஸ்கேடி (ஏப்ரல் 2004 - மே 2008)
 இடோ நெகோஸ்தான் (மே 2008 - மே 2012)
 அமிர் எஸ்செல் (மே 2012 -)

இலச்சினை
இசுரேலிய விமானப்படையின் இலச்சினை வெள்ளை வட்டத்தில் நீல தாவீதின் நட்சத்திரம் ஆகும். பொதுவாக இது ஆறு இடங்களில் வரையப்படும். ஒவ்வொரு சிறகிலும் மேல் மற்றும் கீழ்ப் பகுதி, மற்றும் விமான எரிபொருள் கொள்கலனின் பக்கம் ஆகியன அவ் ஆறு இடங்களாகும். படைப்பிரிவின் சின்னங்கள் பொதுவாக வால் துடுப்பின் மீது காணப்படும்.

குறிப்புகள்

துணைநூல்

வெளியிணைப்புக்கள்

IAF Official Website
The Israeli Air Force on scramble.nl
Israeli Air Force official Flickr photostream
Israeli Air Force group on Flickr

இசுரேலிய படைத்துறை
இசுரேலிய கடற்படை

இசுரேலிய கடற்படை (, Heil HaYam HaYisraeli) என்பது இசுரேலிய பாதுகாப்புப் படைகளின் கடல் படைக்கலமாகும். இது பிரதானமாக நடுநிலக் கடலிலும் மற்றும் அக்காபா குடா, செங்கடல் என்பனவற்றில் செயற்படுகிறது.

கட்டளைத் தளபதிகளின் பட்டியல் 
மூலம்: :en:Jewish Virtual Library

 கேர்சன் சேக், 1948-1949
 பால் சுல்மான், 1949
 ஸ்லோமோ ஷமீர், 1949-1950
 மோர்தேசாய் லிமேன், 1951-1954
 ஸ்முல் டாங்கோஸ், 1954-1960
 யொகாய் பின்-நன், 1960-1966
 ஸ்லோமோ அரெல், 1966-1968
 அவ்ரஹாம் பொட்செர், 1968-1972
 பெஞ்சமின் டெலெம், 1972-1976
 மைக்கேல் பார்காய், 1976-1978
 சேவ் அல்மொங், 1979-1985
 அவ்ரஹாம் பென்-சோசான், 1985-1989
 மிக்கா ராம், 1989-1992
 அமி அயலொன், 1992-1995
 அலெக்ஸ் டால், 1995-1999
 யெடிடா யாரி, 1999-2004
 டேவிட் பென் பாசாட், 2004-2007
 எலைசெர் ரம், 2007-2011
 ராம் ரொட்பேர்க், 2011 -

குறிப்புகள்

வெளி இணைப்புகள்

Sea Corps Official Site 
History of the Navy North American Volunteers In Israel's War of Independence
Israeli submarines
World Navies Today: Israel

இசுரேலிய படைத்துறை
இயேசு கற்பித்த இறைவேண்டல் கோவில்

இயேசு கற்பித்த இறைவேண்டல் கோவில் (Church of the Pater Noster) எருசலேம் நகரில், ஒலிவ மலையில் "இறைவாக்கினர் கல்லறைகள்" என்னும் பகுதிக்கு வடக்கே அமைந்துள்ள உரோமன் கத்தோலிக்க கோவில் ஆகும். இக்கோவில் "எலெஓனா தூயகம்" (Sanctuary of the Eleona; ) என்னும் பெயராலும் அழைக்கப்படுகிறது. Eleona என்னும் சொல் "ஒலிவ மலை" என்னும் பொருள்படும் வகையில் கி.பி. 4ஆம் நூற்றாண்டு திருநாட்டுக்குத் திருப்பயணமாகச் சென்ற எஜேரியா (மாற்றுவடிவம்: எத்தேரியா) என்னும் பெண்மணியால் முதன்முறையாகப் பயன்படுத்தப்பட்டது.

இயேசு இறைவேண்டல் கற்பித்த இடம் 

கிறித்தவ மரபுப்படி, இக்கோவில் கட்டி எழுப்பப்பட்ட இடத்தில் இயேசு தம் சீடர்கள் எவ்வாறு இறைவேண்டல் செய்ய வேண்டும் என்று கற்பித்தார். அந்த வரலாற்றை புனித லூக்கா தம் நற்செய்தியில் கீழ்வருமாறு குறிப்பிடுகிறார்:

வரலாறு 
4 ஆம் நூற்றாண்டில் உரோமைப் பேரரசராக இருந்த முதலாம் கான்ஸ்டன்டைன் மன்னன், இயேசு கிறிஸ்து விண்ணகம் ஏறிச்சென்ற நிகழ்வைச் சிறப்பிக்கும் வகையில் ஒரு கோவிலை எருசலேமில் கட்ட ஏற்பாடு செய்தார். அக்கோவில் இருந்த இடத்தில் இன்றைய கோவில் எழுப்பப்பட்டது.

4 ஆம் நூற்றாண்டுக் கோவில் முதலாம் கான்ஸ்டன்டைன் மன்னனின் அன்னையாகிய புனித எலேனா என்பவரின் மேற்பார்வையில் கட்டப்பட்டது. அக்கோவிலுக்கு அவர் கொடுத்த பெயர் "சீடர்களின் கோவில்" என்பதாகும். 4 ஆம் நூற்றாண்டில் அக்கோவிலைச் சந்தித்ததாக எஜேரியா என்னும் திருப்பயணி குறிப்பிட்டுள்ளார்.

அதற்கு முன்னரே, "யோவான் பணிகள்" என்னும் 2 ஆம் நூற்றாண்டு நூலில், இயேசு தம் சீடர்களுக்குப் போதனை வழங்கிய இடமாக "ஒலிவ மலைக்குகை" குறிப்பிடப்பட்டுள்ளது.

கி.பி.4 ஆம் நூற்றாண்டில் எழுப்பப்பட்ட கோவில் ஏறக்குறைய முன்னூறு ஆண்டுகள் நல்ல நிலையில் இருந்தது. ஆனால் அக்கோவிலை கி.பி. 614 இல் பாரசீகர்கள் அழித்தார்கள். பின்னர், கி.பி. 1116 ஆம் ஆண்டில் கோவிலை சிலுவைப்போர் வீரர்கள் மீண்டும் கட்டியெழுப்பினார்கள். அதிலிருந்து அக்கோவில் "இயேசு கற்பித்த இறைவேண்டல்" வழங்கப்பட்ட இடமாகக் கருதப்பட்டு வந்துள்ளது.

இன்றைய கோவில் 
சிலுவைப்போர் வீரர்கள் கட்டிய கோவில் கி.பி.1187 இல் நடந்த எருசலேம் முற்றுகையின் போது பெரும்பாலும் அழிந்தது. பின்னர் பல்லாண்டுகள் அக்கோவில் பாழடைந்துக் கிடந்தது. 4 ஆம் நூற்றாண்டுக் கோவிலின் கற்கள் பலவும் கல்லறைக் கற்களாக விற்கப்பட்டன. கி.பி. 19 ஆம் நூற்றாண்டின் இறுதியில், போசி அவுரேலியா என்னும் இளவரசியின் ஆதரவோடு பண்டைய 4 ஆம் நூற்றாண்டுக் கோவிலின் அடித்தளத்தைக் காணும் முயற்சி மேற்கொள்ளப்பட்டது.

அவர் "இயேசு கற்பித்த இறைவேண்டல் கோவில்" தொடக்கத்தில் அமைந்திருந்த இடத்தில் ஒரு தோட்டத்தை 1868 இல் உருவாக்கினார். பின் 1872 இல் கர்மேல் துறவியர் இல்லத்தை எழுப்பினார். 1910 இல் பண்டைய கோவிலின் அடித்தளத்தின் ஒரு பகுதி கண்டுபிடிக்கப்பட்டது. எனவே துறவியர் இல்லம் வேறு இடத்திற்கு மாற்றப்பட்டது.

4 ஆம் நூற்றாண்டுக் கோவிலிருந்த இடத்தில் பிசான்சியக் கலைப்படி அமைந்த இன்றைய கோவிலைக் கட்டும் வேலை 1915இல் தொடங்கியது. அக்கோவில் கட்டடம் இன்னும் முழுமை பெறவில்லை.

இடம் 
இக்கோவில் எருசலேமிலுள்ள அட்-தூர் எனும் வட்டாரத்தில் அமைந்துள்ளது. ஏறக்குறைய 18,000 பேரை சனத்தொகையாகக் கொண்ட இம்மாவட்டத்தில் இசுலாமியர் பெரும்பான்மையாகவும் கிறிஸ்தவர்கள் சிறுபான்மையாகவும் காணப்படுகின்றனர்.

உலக மொழிகளில் இயேசுவின் இறைவேண்டல் 
இக்கோவிலோடு இணைந்துள்ள தோட்டப் பகுதியில் இயேசு கற்பித்த இறைவேண்டல் தமிழ் உட்பட ஏறக்குறைய 100 மொழிகளில் பெயர்க்கப்பட்டு கற்பதிகைகளாகச் சுவரில் பதிக்கப்பட்டுள்ளன.

படங்கள்

குறிப்புகள்

வெளி இணைப்புகள் 
 Sacred Destinations
 The Pater Noster Church 

இசுரேலிலுள்ள தேவாலயங்கள்
இரட்டை (கால்பந்து)

கால்பந்து சங்கங்களின் சொல்லாடலில் இரட்டை (the double) என்பது குறிப்பிட்ட காற்பந்தாட்ட அணி அந்நாட்டின் கூட்டிணைவு மற்றும் அதன் பிரதானமான கோப்பை ஆகிய இரண்டையும் ஒரே பருவத்தில் வெல்வதைக் குறிக்கும். மேலும் இரு அணிகளுக்கிடைப்பட்ட போட்டிகளில் தன்னிடம் மற்றும் வெளியிடம் ஆகிய இரண்டிலுமே ஒரே அணி வெற்றி பெரும் பட்சத்தில் அதுவும் இரட்டை என்றே குறிக்கப்பெறும்.

முதற்தடவையாக "இரட்டை" வெற்றிகளைப் பெற்ற அணி இங்கிலாந்தின் பிரெஸ்ட்டன் நோர்த் என்ட் கால்பந்துக் கழகம் (Preston North End) ஆகும். இது 1889 ஆம் ஆண்டில் எஃப் ஏ கோப்பை, மற்றும் இங்கிலாந்து காற்பந்தாட்டக் கூட்டமைப்பு கோப்பை ஆகியவற்றை வென்றது.

மேற்கோள்கள்

காற்பந்தாட்டம்
யூஈஎஃப்ஏ கோப்பை வெற்றியாளர்கள் கோப்பை

ஐரோப்பாவின் உள்நாட்டு கோப்பை வெற்றியாளர்களுக்காக ஐரோப்பிய கால்பந்து சங்கங்களின் ஒன்றியத்தால் ஒவ்வொரு ஆண்டும் நடத்தப்பட்ட, கால்பந்து கழகங்களுக்கிடையேயான, போட்டியாகும்.  1960-61 பருவத்தில் இத்தகைய முதல் போட்டி நடைபெற்றாலும் இரண்டு ஆண்டுகள் கழித்தே ஐரோப்பாவின் கால்பந்து கட்டுப்பாட்டு அமைப்பு ஒப்புதல் வழங்கியது..  இது கடைசியாக 1998-99 பருவத்தில் நடைபெற்றது.  பின்னர், யூஈஎஃப்ஏ கோப்பையுடன் இணைக்கப்பட்டது.

உசாத்துணைகள்

வெளியிணைப்புகள்
Cup Winners Cup Topscorers, at RSSSF

ஐரோப்பாவில் காற்பந்துப் போட்டிகள்
யூஈஎஃப்ஏ யூரோப்பா கூட்டிணைவு

யூஈஎஃப்ஏ யூரோப்பா கூட்டிணைவு (UEFA Europa League) , பழைய பெயர் யூஈஎஃப்ஏ கோப்பை (UEFA Cup) , ஆனது ஐரோப்பிய கால்பந்து சங்கங்களின் ஒன்றியத்தால் ஆண்டுக்கொருமுறை, தகுதிபெறும் கால்பந்து கழகங்களுக்காக நடத்தப்பெறும் போட்டியாகும்.  இது 1971-இல் தொடங்கப்பட்டது.  யூஈஎஃப்ஏ வாகையர் கூட்டிணைவுக்கு அடுத்தபடியாக இப்போட்டி முக்கியத்துவம் வாய்ந்ததாகும்.  கால்பந்து கழகங்கள் அவற்றின் நாடுகளில் கூட்டிணைவு மற்றும் உள்நாட்டுக் கோப்பைகளில் செயல்பட்ட மதிப்பீட்டின் அடிப்படையில் இப்போட்டிக்குத் தகுதிபெறும்.

முன்னதாக யூஈஎஃப்ஏ கோப்பை என்று அறியப்பட்ட இது 2009-10 பருவத்திலிருந்து போட்டியின் அமைப்பு முறை மாற்றப்பட்ட பிறகு யூஈஎஃப்ஏ யூரோப்பா கூட்டிணைவு என்று அழைக்கப்படுகிறது.  ஐரோப்பிய கால்பந்து கட்டுப்பாட்டமைப்பின் ஆவணப்படுத்தல் காரணங்களுக்காக, யூஈஎஃப்ஏ கோப்பை மற்றும்  யூஈஎஃப்ஏ யூரோப்பா கூட்டிணைவு ஆகிய இரண்டுமே ஒன்றாகவே கருதப்படுகின்றன.  வழக்கத்தில் பெயர் மட்டுமே மாற்றப்பட்டுள்ளது.

1999-ஆம் ஆண்டு யூஈஎஃப்ஏ கோப்பை வெற்றியாளர்கள் கோப்பை, யூஈஎஃப்ஏ கோப்பையுடன் ஒன்றுசேர்க்கப்பட்டது.  2004-05 பருவத்தில் தோற்றால் வெளியே சுற்றுக்கு முன்னர் குழு நிலை அறிமுகப்படுத்தப்பட்டது.  2009-இல் பெயர் மாற்றத்தோடு கூடவே, யூஈஎஃப்ஏ இன்டர்டோடோ கோப்பையும் இணைக்கப்பட்டது.  இதனால் போட்டியில் பங்குபெறும் அணிகளின் எண்ணிக்கை உயர்ந்ததோடு போட்டியின் அமைப்புமுறையும் மாற வழிவகுத்தது.  யூஈஎஃப்ஏ யூரோப்பா கூட்டிணைவு வாகையாளர்கள் யூஈஎஃப்ஏ உன்னதக் கோப்பை ஆட தகுதிபெறுவார்கள்.

இதுவரை 26 வெவ்வேறு கால்பந்து கழகங்கள் இதனை வென்றுள்ளன, அவற்றுள் 12 கழகங்கள் இதனை ஒருமுறைக்குமேல் வென்றுள்ளன.  இப்போட்டியில் அதிகமுறை வென்றவர்கள் யுவென்டசு, இன்டர்நேசனல் மற்றும் லிவர்பூல் ஆகியவையாகும்.  அவையாவும் தலா 3 முறை இப்போட்டியை வென்றுள்ளன.

உசாத்துணைகள்

வெளியிணைப்புகள்

ஐரோப்பாவில் காற்பந்துப் போட்டிகள்
கொரியக் குடியரசின் ஆயுதப் படைகள்

கொரியக் குடியரசின் ஆயுதப் படைகள் (ஹன்குல்: 대한민국 국군; ஹன்ஜா: 大韓民國國軍; Revised Romanization: Daehanminguk Gukgun) அல்லது ROK ஆயுதப் படைகள், ஆனது கொரியக் குடியரசின் ஆயுதப் படைகள் ஆகும்.

இது கீழ்காணும் கிளைகளை கொண்டுள்ளது:

 கொரியக் குடியரசின் இராணுவம் (대한민국 육군; 大韓民國陸軍: Daehanminguk Yukgun)
 கொரியக் குடியரசின் கடற்படை (대한민국 해군; 大韓民國海軍;Daehanminguk Haegun)
 கொரியக் குடியரசின் மெரைன் கார்ப்ஸ்  (대한민국 해병대; 大韓民國海兵隊;Daehanminguk Haebyeongdae)
 கொரியக் குடியரசின் வான்படை (대한민국 공군; 大韓民國空軍; Daehanminguk Gonggun)

மற்றும்:

 கொரியக் குடியரசின் இருப்பு படைகள்\ (대한민국 예비군; 大韓民國豫備軍; Daehanminguk Yebigun)

கொரியத் தீபகற்பத்தின் பிரிவினையைத் தொடர்ந்து 1948ல் இது உருவாக்கப்பட்டது. தென் கொரிய ஆயுதப் படைகளானது, 2011ல் 3,850,000  (650,000 active force and 3,200,000 regular reserve). படை வீரர்களைக் கொண்ட மிகப் பெரிய, நிலையான ஆயுதப் படைகளில் ஒன்றாகும்.

மேற்கோள்கள் 

தென் கொரியா
படைத்துறை

bn:দক্ষিণ কোরিয়া#সামরিক বাহিনী
திருவருட்பேறுகள் தேவாலயம்

திருவருட்பேறுகள் தேவாலயம் என்பது இசுரேலில் கலிலேய கடலுக்கு அருகே அமைந்துள்ள கப்பர்நகூம் மற்றும் டப்கா எனும் இடத்திலுள்ள ஓர் உரோமன் கத்தோலிக்க தேவாலயமாகும்.

உசாத்துணை

வெளி இணைப்புகள்
 The Church of the Beatitudes in Phoenix

இசுரேலிலுள்ள தேவாலயங்கள்
உருவமாற்ற தேவாலயம்

உருவமாற்ற தேவாலயம் என்பது பிரான்சிசு துறவிகளின் ஓர் உரோமன் கத்தோலிக்க தேவாலயமாகிய இது இசுரேலின் தாபோர் மலையில் அமைந்துள்ளது. இந்த இடத்தில்தான் இயேசு உருமாற்றமடைந்தார் என நம்பப்படுகிறது. நற்செய்திகள் இயேசு ஓர் பெயர் குறிப்பிடாத மலையில் மறுரூபமடைந்து மோசேயுடனும் எலியாவுடனும் பேசினார் எனக் குறிப்பிடுகின்றன.

குறிப்புகள்

இசுரேலிலுள்ள தேவாலயங்கள்
எல்லா தேசங்களின் தேவாலயம்

எல்லா தேசங்களின் தேவாலயம் அல்லது வேதனையின் பேராலயம் (தேவாலயம்) எனப்படும் இது கெத்சமனே தோட்டத்தை அடுத்து, எருசலேமின் ஒலிவ மலையில் உள்ள ஓர் கத்தோலிக்க தேவாலயமாகும். இயேசு பிடிபட முன் செபம் செய்த அடிப்பாறை இங்கு இருப்பதால் இது ஒரு புனித இடமாக காணப்படுகிறது.

குறிப்புகள் 

 Basilica of the Agony (Israeli Ministry of Foreign Affairs website)

வெளி இணைப்புகள் 
 Virtual Tour inside the church  Taken at December 2007
 Virtual Tour outside of the church    Taken at December 2007
 Virtual Tour of Jerusalem @ jerusalem360.com -  Interactive Panoramas from Israel
 Mount of Olives  - Churches on Mount of Olives. Photos and general information.
 Jerusalem Photo Archive - Christian Quarter
 The Franciscan Custody of the Holy Land 

இசுரேலிலுள்ள தேவாலயங்கள்
ஆண்டவர் அழுத தேவாலயம்

ஆண்டவர் அழுத தேவாலயம் என்பது எருசலேமின் பழைய நகரை பார்த்தபடி, ஒலிவ மலையில் உள்ள ஓர் கத்தோலிக்க தேவாலயமாகும்.

குறிப்புகள்

வெளி இணைப்புகள் 

 Virtual Tour of Jerusalem @ jerusalem360.com -  Interactive Panoramas from Israel
 Dominus Flevit:  history of the site
 Dominus Flevit — Jerusalem Photos Portal
 The Franciscan Custody of the Holy Land 
 VR Panoramic Images of Dominus Flevit Church

மேலதிக வாசிப்பு 
 Bellarmino Bagatti and Milik, 1968. Gli scavi del Dominus Flevit An account of the excavations, 1953-55.

இசுரேலிலுள்ள தேவாலயங்கள்
சிலுவை சுமந்த மற்றும் கண்டன தேவாலயம்

சிலுவை சுமந்த மற்றும் கண்டன தேவாலயம் என்பது எருசலேமின் பழைய நகரில் அமைந்துள்ள பிரான்சிசு துறவிகளுக்குரிய பகுதியில் அமைந்துள்ள ஓர் கத்தோலிக்க தேவாலயமாகும். இவ்வளாகத்தில் கசையடித் தண்டனை தேவாலயம் காணப்படுகிறது.

குறிப்புகள்

இசுரேலிலுள்ள தேவாலயங்கள்
கசையடித் தண்டனை தேவாலயம்

கசையடித் தண்டனை தேவாலயம் என்பது சிங்க வாயிலுக்கு அருகிலுள்ள கிழக்கு எருசலேமிலுள்ள ஓர் உரோமன் கத்தோலிக்க தேவாலயம். இது அமைந்துள்ள வளாகத்தில் பிரான்சிசு துறவிகள் மடமும் சிலுவை சுமந்த மற்றும் கண்டன தேவாலயமும் காணப்படுகின்றன.

குறிப்புகள்

வெளி இணைப்புகள்
 The Franciscan Custody of the Holy Land 

இசுரேலிலுள்ள தேவாலயங்கள்
மகதலேனா மரியாள் தேவாலயம்

மகதலேனா மரியாள் தேவாலயம் (, Khram Marii Magdaliny) என்பது கிழக்கு எருசலேமிலுள்ள கெச்சமனே தோட்டத்திற்கு அருகில் ஒலிவ மலையில் அமைந்துள்ள ஓர் உருசிய புராதன சபைத் தேவாலயம்.

குறிப்புகள்

வெளி இணைப்புகள்
 Virtual Tour of inside Church of Maria Magdalene 
 Virtual Tour of Jerusalem @ jerusalem360.com -  Interactive Panoramas from Israel
 Russian Ecclesiastical Mission in Jerusalem  - Official church webpage. More data, photos

இசுரேலிலுள்ள தேவாலயங்கள்
மீட்பர் லூதரனிய தேவாலயம்

மீட்பர் லூதரனிய தேவாலயம் எருசலேம் பழைய நகரிலுள்ள இரண்டாவது புரட்டஸ்தாந்து தேவாலயமாகும். இது இசுரேலிலுள்ள மூன்று செருமனிய நற்செய்தி சபைகளில் ஒன்றாகிய எருசலேம் நற்செய்தி அமைப்புக்குச் சொந்தமாகும். பேராயர் போல் பேர்டினான்ட் குரோத் (1859-1955) என்பவரால் 1893 க்கும் 1898 க்கும் இடையில் கட்டப்பட்டது. இத்தேவாலயம் அரபு, செருமனி, டேனிய மற்றும் ஆங்கிலம் பேசும் லூதரனியர்களுக்கு வீடாகவுள்ளது.

குறிப்புகள்

வெளி இணைப்புகள்
Homepage

இசுரேலிலுள்ள தேவாலயங்கள்
கலிகந்து புனித பேதுரு தேவாலயம்

கலிகந்து புனித பேதுரு தேவாலயம் சீயோன் மலை சரிவில் எருசலேம் பழைய நகருக்கு வெளியே அமைந்துள்ள ஓர் உரோமன் கத்தோலிக்கம் தேவாலயமாகும்.

குறிப்புகள்

இசுரேலிலுள்ள தேவாலயங்கள்
பார்வையிடல் தேவாலயம்

பார்வையிடல் தேவாலயம் திருமுழுக்கு யோவானின் தாயார் எலிசபெத்தை இயேசுவின் தாய் மரியாள் சந்தித்ததை மகிமைப்படுத்தி நிற்கிறது. இந்த இடத்தில்தான் மரியாள் ஆண்டவரைப் போற்றிப் பாடினார் என பாரம்பரியமாக நம்பப்படுகிறது. உலகிலுள்ள பல மொழிகளில் இப்பாடல் இவ்வாலயச் சுவர்களில் பதிக்கப்பட்டுள்ளது.

குறிப்புகள்

வெளியிணைப்பு
 The Franciscan Custody of the Holy Land
 The Church of the Visitation - Ein Karem

இசுரேலிலுள்ள தேவாலயங்கள்
2012 வீவா உலகக்கோப்பை

2012 வீவா உலகக்கோப்பை (2012 VIVA World Cup) 5வது வீவா உலகக்கோப்பையாகும். பன்னாட்டுக் காற்பந்தாட்டக் கழகங்களின் கூட்டமைப்பின் (ஃபீஃபா) அங்கீகாரம் பெறாத நாடுகளுக்கான இப்போட்டி ஈராக்கிய குர்திஸ்தானில் நடைபெற்றது. இப்போட்டிகளில் ஒன்பது நாடுகள் சூன் 4 முதல் சூன் 9 வரை நெல்சன் மண்டேலா வெற்றிக் கிண்ணத்திற்காக விளையாடின.. தமிழீழ கால்பந்து அணி இம்முறை முதன் முறையாக இப்போட்டிகளில் பங்குபற்றியது.

பங்குபற்றும் அணிகள்

இடம்

குழு கட்டங்கள்

குழு அ

குழு ஆ

குழு இ

இறுதிச் சுற்றுகள்

9வது இடம்

5ம்-8ம் இடங்களுக்கான அரையிறுதிகள்

7ம் இடம்

தமிழீழ அணி தனது முதலாவது பன்னாட்டு வெற்றியைப் பெற்றது.

5ம் இடம்

அரையிறுதிகள்

3ம் இடம்

இறுதி

குறிப்புகள்

வெளியிணைப்புக்கள்
VIVA Official Site 
Fixture Kurdistan 2012

வீவா உலகக்கோப்பை
2012 இல் விளையாட்டுகள்
ஆக்கம்பெற்ற பண்டம்

ஆக்கம்பெற்ற பண்டம் (Finished goods) என்பது உற்பத்தி செயல்பாட்டில் முற்றுபெற்று விற்காமலோ அல்லது இறுதிப் பயனருக்கு விநியோகிக்காமலோ இருக்கும் பண்டங்களைக் குறிப்பதாகும்.

உற்பத்தி
உற்பத்தியில் மூன்று நிலை இருப்புக் கணக்குகள் உள்ளன:

 மூலப் பொருள்
 செயலாக்க வேலை
 ஆக்கம்பெற்ற பண்டங்கள்

மூலப் பொருளாய் கொள்முதல் செய்த ஒரு பண்டம், தயாரிப்பின் உற்பத்திக்கு மாறுகிறது. உற்பத்தி செயல்பாட்டில் பகுதி ஆக்கம்பெற்ற பண்டங்களை செயலாக்க வேலை என்றழைக்கப்படுகிறது. அதுவே உற்பத்தி செயல்பாட்டிலிருந்து முற்றுபெற்று, அவை விற்கப்படாமலோ அல்லது இறுதிப்பயனரிடம் விநியோகிக்காமலோ இருந்தால் அதனை ஆக்கம்பெற்ற பண்டம் என்பர்.

ஆக்கம்பெற்ற பண்டம் என்பதோர் ஒப்புமைச் சொல். விநியோகச் சங்கிலி மேலாண்மை ஓட்டத்தில், கொள்முதலாளரின் மூலப் பொருளுடன் வழங்குநரின் ஆக்கம்பெற்ற பண்டங்களும் உள்ளடக்கியதாகும்.

மேற்கோள்கள்

உற்பத்தி
விநியோகச் சங்கிலி மேலாண்மை
கொம்பு (இசைக்கருவி)

கொம்பு எனப்படுவது ஒரு தூம்பு வகை தமிழர் காற்று இசைக்கருவி.  நாட்டுப்புற இசையிலும் கோயில் இசையிலும் கொம்பு இசைக்கருவி பயன்படுகிறது.

கொம்பு பண்டைக் காலத்தில் விலங்குகளின் கொம்புகளைப் பயன்படுத்தியும், பின்னர் மூங்கிலாலும், தற்காலத்தில் உலோகத்தாலும் செய்யப்படுகிறது. தற்போது வெண்கலம், பித்தளை போன்ற உலோகங்களில் கொம்பு செய்யப்படுகிறது. பித்தளையால் செயபட்ட கொம்பைவிட வெண்கல வார்பினால் செய்யப்பட்ட கொம்பில் ஒலி அதிர்வு கூடுதலாக இருக்கும். இரண்டு பாகங்களை பொருத்தி வாசிக்கப்படும் கொம்பு ஆங்கில எழுத்தான S வடிவத்தில் வைத்து வாசிக்க முடியும். அதே போல அதை மேல் நோக்கி திருப்பி அரைவட்ட வடிவிலும் வாசிக்க முடியும்.   

கொம்பு இசைக் கருவி சுமார் நான்கு முதல் ஆறு அடிவரை இருக்கும். இதை இசைக்கும் கலைஞர்கள் தங்கள் முழு பலத்தையும் பயன்படுத்தி அடிவயிற்றில் இருந்து ஊதுவதன் மூலம் யானை பிளிறுவது போன்ற ஓசை கொம்பில் உருவாகிறது. அக்காலத்தில் மன்னர் வெளியே வந்தாலும், போரில் வெற்றி பெற்றாலும் கொம்பு ஊதப்பட்டுள்ளது. தமிழர்களின் பாரம்பரிய இசைக்கருவியான கொம்பு தற்போது சில கோயில் விழாக்களில் மட்டுமே வாசிக்கப்படுகிறது. இந்தக் கருவியை வாசிக்கும் கலைஞர்களின் எண்ணிக்கையும் குறைவாகவே உள்ளது.

இவற்றையும் காணவும்
 சைவத் திருமுறைகளில் குறிப்பிடப்படும் இசைக்கருவிகள்

மேற்கோள்கள் 

தமிழர் இசைக்கருவிகள்
துளைக் கருவிகள்
தூம்புக் கருவிகள்
காற்றிசைக் கருவிகள்
பிபா கழக உலகக் கோப்பை

பிபா கழக உலகக் கோப்பை (FIFA Club World Cup அல்லது எளிமையாக Club World Cup) என்பது ஆறு கண்ட கால்பந்து கூட்டமைப்புகளின் வாகையாளர்களுக்கு ஃபிபாவால் நடத்தப்பெறும் கால்பந்து போட்டியாகும்.

முதல் கழக உலகக் கோப்பை 2000 ஆண்டில் பிரேசிலில் நடத்தப்பட்டது.  இப்போட்டி யூஈஎஃப்ஏ வாகையர் கூட்டிணைவு வெற்றியாளர்களுக்கும் தென்னமெரிக்காவின் கோபா லிபர்டடோரசு வெற்றியாளர்களுக்கும் இடையே நடத்தப்பட்ட கண்டங்களுக்கிடையேயான கோப்பைக்கு (Intercontinental Cup) இணையாக நடத்தப்பட்டது.  இவ்விரு போட்டிகளும் 2005-இல் ஒன்றாக இணைக்கப்பட்டு, தற்போது ஃபிபா கழக உலகக் கோப்பை என அழைக்கப்பட்டும் நடத்தப்பட்டும் வருகிறது.

மேற்கோள்கள்

கால்பந்துப் போட்டிகள்
கரைவெட்டி பறவைகள் காப்பகம்

கரைவெட்டி என்பது தமிழ்நாட்டின் அரியலூர் மாவட்டத்தில் உள்ள ஒரு சிறிய ஊர். இவ்வூரில் இச்சரணாலயம் அமைந்துள்ளதால் இவ்வூரின் பெயரிலேயே கரைவெட்டி பறவைகள் காப்பகம் என அழைக்கப்படுகிறது. அரியலூரிலிருந்து 15 கி.மீ தொலைவில் இச்சரணாலயம் அமைந்துள்ளது. 

இவ்வூரில் உள்ள பறவைகள் சரணாலயம் தமிழ்நாட்டிலேயே மிகப்பெரிய பறவைகள் சரணாலயமாகும். இங்கு ஆண்டுதோறும் உலகின் பல பகுதிகளில் இருந்தும் பறவைகள் வருகின்றன. இச்சரணாலய‌த்திற்கு மத்திய ஆசியா, திபெத், லடாக், வடக்கு ரஷ்யா, சைபீரியா போன்ற நாடுகளில் இருந்து பறவைகள் வந்து செல்கின்றன. ஒவ்வோர் ஆண்டும் அக்டோபர் மாதம் முதல் மே மாதம் வரையில் தங்கி செல்கின்றன. , 

பகல் நேரங்களில் அருகில் உள்ள அறுவடை செய்யப்பட்ட வயல்களில் சிதறிக் கிடக்கும் நெல்மணிகளைத் தின்பதற்காகவும் நிழல் வெளிக்காகவும் செல்கின்றன. மாலை வேளையில் எங்கிருந்தாலும் வழிதவறாது சரணாலயத்திற்கு வந்துவிடுகின்றன. அதனால் பகல் வேளைகளில் வெறிச்சோடியது போன்று காணப்படும் இச்சரணாலயம், மாலை வேளையில் கண்களுக்கு இதமாக காட்சியளிக்கிறது.

நிலப்பறவைகள்
உரிய காலத்தில் 50-க்கும் மேற்பட்ட வகையான நீர்ப்பறவைகளும் 37 வகையான நிலப்பறவைகளும் வந்து செல்கின்றன. இங்கு வரும் பறவையினங்களில் கூழைக்கிடா, வெள்ளை அரிவாள் மூக்கான், மிளிரும் அரிவாள் மூக்கான், சாம்பல் நிற கொக்கு, மைல் கால் கோழி, ஆலா, கரண்டி மூக்கான், நத்தை கொத்தி நாரை, பாம்பு நாரை, கொசு உல்லான், சிறிய கொக்கு, முக்குளிப்பான், வண்ண நாரை, மடையான், உண்ணி கொக்கு, நாமக்கோழி, சிறைவி, நீர்காகம் உள்ளிட்டவை நீர்வாழ் பறவைகளாகும்.

கரைவெட்டி சரணாலயத்திற்கு வரும் உள்ளூர் பறவைகள்
ஆள்காட்டி குருவி, பருந்து, சிட்டு, வேதவால் குருவி, மஞ்சள் குருவி, மஞ்சு திருடி, மரங்கொத்தி பறவை, மைனா, புறா, மணியன் காக்கா, அண்டங்காக்கா, மயில், கல் குருவி, நாராயணபட்சி ஆகியவை நிலவாழ் பறவைகளாகும். 
இப்பறவைகள் இங்கு தங்கியிருக்கும் காலங்களில் அவற்றுக்குப் போதுமான உணவு வகைகள் எப்போதும் கிடைக்கிறது என்பதே இப்பறவைகளின் வருகைக்கு முக்கியக் காரணம். பல ஆயிரம் கி.மீ. தொலைவில் இருந்தும் இங்கு வரும் பறவைகள், இங்கேயே தங்கிவிடுவதும் உண்டு.

இங்கு வரும் பறவைகளின் குணாதிசயங்கள் 
இங்கு வந்து செல்லும் ஒவ்வொரு வகையான பறவைக்கும் ஒவ்வொரு குணாதிசயங்கள் உண்டு. திபெத் மற்றும் லடாக் பகுதியில் இருந்துவரும் வரித்தலை வாத்து அதிக உயரத்தில் பறக்கும் நீர்ப்பறவையாகும். பாம்பு நாரை எனும் பறவை தண்ணீரில் மூழ்கினால் இரையோடுதான் மேலே வரும். இப்படி ஒவ்வொரு பறவைக்கும் ஒவ்வொரு சிறப்பம்சம் உண்டு.

கடந்த சில ஆண்டுகளுக்கு முன்பு வரையில் இங்கு வரும் சிறைவி எனும் பறவையினங்கள் அருகில் உள்ள வயல்வெளிகளுக்குச் சென்று நெல் போன்ற விவசாய பயிர்களை சேதப்படுத்தி விடுவதாக விவசாயிகள் ஆதங்கப்பட்டனர். ஆனால் இன்று விவசாயிகளுக்கு இப்பறவையினங்கள் பலன் தரும் நண்பர்களாக மாறியுள்ளன.

இந்த சரணாலயத்தில் இருக்கும் பறவைகளின் எச்சங்கள் தண்ணீரில் கலந்து, அந்த தண்ணீரை விவசாயத்திற்குப் பயன்படுத்துவதால் விளைச்சலில் நல்ல பலன் ஏற்பட்டிருப்பதாக விவசாயிகள் கூறுகின்றனர்.

வெளி இணைப்புகள்
 கரைவெட்டி பறவைகள் காப்பகம் பற்றியும் அங்கு வரும் பறவைகளைப் பற்றியும் எழுதப்பட்ட தினமணி செய்திக்கட்டுரை
 இங்கே அதிகளவில் காணப்படும் பறவைகள் குறித்து அரசின் அதிகாரப்பூர்வ குறிப்பு  

 பறவைகளின் எண்ணிக்கை குறித்து அரசின் அதிகாரப்பூர்வ குறிப்பு 
 புகைப்படங்களைக் காண

மேற்கோள்கள் 

தமிழ்நாட்டின் பறவை புகலிடங்கள்
தமிழ்நாட்டுச் சுற்றுலா மையங்கள்
அரியலூர் மாவட்டம்
சைமன் மாரியசு

சைமன் மாரியசு  (Simon Marius, செருமானியப் பெயர்: Simon Mayr) (சனவரி 10, 1573 – திசம்பர் 26, 1624) ஓர் செருமானிய வானியலாளர். செருமனியின்  அன்சுபாக் பிரின்சிபாலிட்டியில் உள்ள குஞ்செனாசென்னில் பிறந்த சைமன் தமது வாழ்நாளின் பெரும்பகுதியை அன்சுபாக் நகரத்தில் கழித்தார்.
வியாழனின் முதன்மையான நான்கு துணைக்கோள்களை கண்டறிந்தது குறித்து இவருக்கும் கலீலியோ கலிலிக்குமிடையே சர்ச்சை எழுந்தது. 1614இல் மாரியசு வியாழனையும் அதன் துணைக்கோள்களையும் விவரித்து முண்டஸ் ஐயோவியலிஸ் என்ற நூலை வெளியிட்டார். இதில் கலீலியோவிற்கு சில நாட்கள் முன்னதாகவே தாம் கண்டறிந்ததாகக் குறிப்பிட்டிருந்தார். இதனை எதிர்த்த கலீலியோ தம்மைப் போன்ற ஒரு கண்டுபிடிப்பையே மாரிசு கண்டுள்ளதாகவும் 1610இல் தாம் வெளியிட்ட வரைபடத்தைப் போன்றே அவருடையதும் உள்ளதென்று காட்டினார். மாரியசு தனிப்பட்ட முறையில் இந்த நிலவுகளை கண்டறிந்திருக்கலாம் என்றும் ஆனால் கலீலியோவிற்குப் பிறகே கண்டறிந்திருப்பார் என்றும் கருதப்படுகிறது. 

யார் முதலில் கண்டது என்பது தெளிவாக இல்லாது போனாலும் இந்த துணைக்கோள்களுக்கான தொன்மவியல் பெயர்கள் (ஐஓ, ஐரோப்பா, கனிமீடு மற்றும் காலிஸ்டோ) மாரியசால் கொடுக்கப்பட்டவையே:

Io, Europa, Ganimedes puer, atque Calisto
lascivo nimium perplacuere Iovi.
தொன்மவியல் பாத்திரங்களான ஐஓ, ஐரோப்பா,கனிமீடு மற்றும் காலிஸ்டோ காமவெறி கொண்ட வியாழனின் இச்சையைத் தீர்த்தனர்.

சைமன் மாரியசு அந்திரொமேடா "நெபுலா"வையும் கண்டறிந்தார். மாரியசின் பணி குறத்த கட்டுரைகள் அரிதாக இருப்பினும் எஞ்சியுள்ளவை அவரது வானியல் திறனுக்குப் பறை சாற்றுகின்றன: 
 1612இலேயே அந்திரொமேடா பேரடையின் விட்டத்தை அளந்து அதன் விளிம்பில் வெளிர் ஒளியாகவும் மையத்தை நோக்கிச் செல்லச் செல்ல  ஒளிப்பொலிவு கூடுவதையும் கண்டறிந்தார்.
 தனது தொலைநோக்கியில் விண்மீன்களின்  பொய்த்தோற்ற வட்டங்களைக் கண்டறிந்தார்.
 வியாழனின் நிலவுகளை ஆய்வு செய்து அவற்றின் சுற்றுப்பாதைக் கூறுகளை கலீலியோவைவிட துல்லியமாக கணித்தார்.
 1572ஆம் ஆண்டு டைகோ பிராகெ சூப்பர்நோவாவின் அமைவிடத்தையும் அதிலுள்ள விண்மீன் "வியாழனின் மூன்றாவது நிலவை விட ஒளி மங்கலாக இருப்பதை"யும் கண்டிருந்தார்.

பணி 
 Mundus Iovialis anno MDCIX Detectus Ope Perspicilli Belgici (Die Welt des Jupiter, 1609 mit dem flämischen Teleskop entdeckt; Lateinisches Faksimile und deutsche Übersetzung; Hrsg. und bearb. von Joachim Schlör. Naturwiss. begleitet und mit einem Nachw. vers. von Alois Wilder), 1614
 Zinner, E., "Zur Ehrenrettung des Simon Marius", in: Vierteljahresschrift der Astronomischen Gesellschaft, 77. Jahrgang, 1. Heft, Leipzig 1942
 Bosscha, J., "Simon Marius. Réhabilitation d´un astronome calomnié", in: Archives Nederlandaises des Sciences Exactes et Naturelles, Ser. II, T. XII, S. 258 - 307, 490 - 528, La Haye, 1907

மேற்கோள்கள்

வெளி இணைப்புகள் 
Marius-Portal: Mathematician – Medical Practitioner – Astronomer
The Galileo Project — biography of Simon Marius.
 Simon-Marius-Gymnasium — Simon-Marius-Gymnasium Gunzenhausen, named after the astronomer.
Online Galleries, History of Science Collections, University of Oklahoma Libraries  High resolution images of works by and/or portraits of Simon Marius in .jpg and .tiff format.

1573 பிறப்புகள்
செருமானிய வானியலாளர்கள்
1625 இறப்புகள்
வாய்ப்பாட்டு எடை

மூலக்கூறு வாய்ப்பாட்டு எடை (Molar mass) என்பது ஒரு சேர்மத்தின், மூலக்கூறு வாய்ப்பாட்டில் உள்ள அனைத்து அணுக்களுடைய நிறைகளின் கூட்டித்தொகையே ஆகும். அது மூலக்கூறாகவும், மூலக்கூறாய் இல்லாமலும் இருக்கலாம்.

NaCl, சோடியம் குளோரைடின் வாய்ப்பாட்டு எடையானது சோடியத்தின் அணு நிறை அல்லது எடையையும், குளோரினின் அணு நிறை அல்லது எடையையும், கூட்டித்தொகை ஆகும்.

மேற்கோள்கள்

வேதியியல்
தாரை (இசைக்கருவி)

தாரை என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். தமிழ்நாடு மற்றும் கேரளாவின் சில பகுதிகளில் இந்த கருவி முக்கியமாக வாசிக்கப்படுகிறது. இந்த கருவியில் பல வகைகள் உள்ளன, நீளமான மற்றும் குறுகிய தாரைகள், வளைந்த அல்லது நேர் தாரைகள். மேலும் வெளிப்புற குழாய் உலோகம் அல்லது மரத்தால் செய்யப்படலாம்.  இந்த வாத்தியம் பொதுவாக தப்பட்டை உடன் இசைக்கப்படும். மேலும் பாரம்பரிய நிகழ்வுகள் மற்றும் விழாக்களில் பாரம்பரிய தவில் மற்றும் நாதஸ்வரம் இசைக்கருவிகளுடன் இசைக்கப்படலாம்.

வரலாறு 
இந்த கருவியின் சரியான தோற்றம் தெளிவாக இல்லை. இந்த கருவியானது தமிழ் மக்களால் உருவாக்கப்பட்டு பயன்படுத்தப்பட்ட பண்டைய பூர்வீக இசைக்கருவிகளில் ஒன்று. கிபி 6 ஆம் நூற்றாண்டை சேர்ந்த பன்னிரண்டு-தொகுதிகள் கொண்ட திருமுறை தொகுப்பு, இந்த கருவியைப் பற்றி குறிப்பிடுகிறது.

சங்கொடு தாரை காளந் தழங்கொலி முழங்கு பேரி  வெங்குரற் பம்பை கண்டை வியன்றுடி திமிலைதட்டி  பொங்கொலிச் சின்ன மெல்லாம்பொருபடை மிடைந்தபொற்பின்  மங்குல்வான் கிளர்ச்சி நாண மருங்கெழுந் தியம்பி மல்க
--திருமுறை 581

முனிவர் அகத்தியர் சித்த மருத்துவம் பற்றிய விவரங்களை மற்ற முனிவர்களுக்கு பிரச்சாரம் செய்தபோது, ​​பாரம்பரிய தாரை உள்ளிட்ட இசையுடன் ஊர்வலம் மூலம் அவரை வரவேற்றனர்.

கட்டுமானம் மற்றும் மாறுபாடுகள் 

இந்த கருவி வளைந்தோ அல்லது நேராகவோ இருக்கலாம். வளைந்த தாரை பொதுவாக உலோகம் அல்லது பித்தளை போன்றவற்றால் ஆனது. இது கொம்புதாரை என அழைக்கப்பட்டது. அரைவட்ட கொம்புத் தாரை என்பது பிறை வடிவ பித்தளை கருவியாகும்.

இது சுமார் 12-அடி நீளம் கொண்ட மரத்தால் ஆன ஒரு மெல்லிய குச்சி போலவும் இருக்கும். காற்றழுத்தம் மூலம் தொடர்ச்சியான ஒலியை உருவாக்கும்.   இதில் இரண்டு வகைகள் உள்ளன: அறியப்பட்ட சிறிய பதிப்பு "குட்டத்தாரை"  மற்றும் "நெடுந்தறை" என்று அழைக்கப்படும் ஒரு நீண்ட பதிப்பு.

பயன்பாடு 
தாரை என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். இந்த வாத்தியம் இந்து கோவில் ஊர்வலங்களில் இசைக்கப்படுகிறது. இது முனீஸ்வரர் போன்ற பாரம்பரிய தமிழ் தெய்வங்களின் வழிபாட்டில் பயன்படுத்தப்படுகிறது. 

சங்குந்த சேகந்தி தாரை பறை வாத்தியம்  மங்களமாய் முழங்கிட மகிமையோடு வரும்  தோங்கும் மீசை கதையாம், துடிக்கும் கண்ணில் சக்தியாம்  இங்கிதமாய் நெத்தியில் ஒளிரும் நீறு வெண்மையாம்
--முனீஸ்வரர் வழிபாடு

இந்த வாத்தியம் பொதுவாக தப்பட்டை உடன் இசைக்கப்படும். மேலும் பாரம்பரிய நிகழ்வுகள் மற்றும் விழாக்களில் பாரம்பரிய தவில் மற்றும் நாதஸ்வரம் இசைக்கருவிகளுடன் இசைக்கப்படலாம். இது சலங்கையாட்டம் போன்ற தமிழ் நாட்டுப்புற நடனங்கள் போன்றவற்றின் போது பின்னணியில் இசைக்கப்படுகிறது.

மேற்கோள்கள்

இவற்றையும் காணவும்
 சைவத் திருமுறைகளில் குறிப்பிடப்படும் இசைக்கருவிகள்

தமிழர் இசைக்கருவிகள்
துளைக் கருவிகள்
கலைஞர் மு. கருணாநிதி செம்மொழித் தமிழ் விருது

கலைஞர் மு. கருணாநிதி செம்மொழித் தமிழ் விருது என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் தமிழறிஞர் ஒருவருக்கு அளிக்கப்படும் விருதாகும். முன்னாள் தமிழக முதலமைச்சரான மு. கருணாநிதி, அவருடைய சொந்த நிதியிலிருந்து ஒரு கோடி ரூபாய் வழங்கி “கலைஞர் மு. கருணாநிதி செம்மொழித் தமிழ் அறக்கட்டளை” ஒன்றை செம்மொழித் தமிழாய்வு மத்திய நிறுவனத்தில் நிறுவியுள்ளார். இந்த அறக்கட்டளை மூலம் ஆண்டுதோறும் தகுதி வாய்ந்த தமிழறிஞருக்கு இந்தியாவிலேயே மிக மதிப்புயர்ந்த ரூ 10 இலக்கம் ரூபாய் பரிசுத் தொகையும், பாராட்டிதழும், ஐம்பொன்னாலான நினைவுப் பரிசும் அடங்கிய விருது அளிக்கப்படுகிறது.

விருது பெற்றவர்கள் பட்டியல்

2010 முதல் 2019 வரையிலான கலைஞர் மு. கருணாநிதி செம்மொழித் தமிழ் விருது பெறுவோர் பட்டியலை வெளியிட்டது செம்மொழித் தமிழாய்வு மத்திய நிறுவனம்

மேற்கோள்கள்

இந்திய விருதுகள்
தமிழ் இலக்கிய விருதுகள்
செம்மொழியான தமிழ் மொழியாம் (பாடல்)

செம்மொழியான தமிழ் மொழியாம் (உலக செம்மொழி தமிழ் மாநாட்டு பாடல்) என்பது ஏ. ஆர். ரகுமான் இசையமைப்பில் உருவான ஒரு தமிழ்ப் பாடல் ஆகும். இது முன்னாள் தமிழ்நாடு முதலமைச்சர் கருணாநிதியால் எழுதப்பட்டது. இதில் மூன்று தலைமுறைகளைச் சேர்ந்த பல முன்னணி தமிழ்க் கலைஞர்கள் பங்களித்திருந்தனர். இது உலகத் தமிழ்ச் செம்மொழி மாநாடு 2010 இன் அதிகாரபூர்வமான கருப்பொருள் பாடல். இந்தப் பாடல் கர்நாடக, கிராமிய, ஒலியியல், சூஃபி இசை, ராக் மற்றும் ராப் உள்ளிட்ட பல்வேறு இசை பாணிகளின் ஒரு கலந்திணைப்பைக் கொண்டுள்ளது.

பின்னணி
உலகத் தமிழ்ச் செம்மொழி மாநாடு 2010, அதிகாரப்பூர்வமாக ஒன்பதாவது உலகத் தமிழ் மாநாடு, என்பது சர்வதேச தமிழ் அறிஞர்கள், ஆய்வாளர்கள், கவிஞர்கள், பிரபலங்கள், போன்றோர் சந்தித்த ஒரு தமிழ் சந்திப்பு ஆகும். உலகத் தமிழ்ச் செம்மொழி மாநாடு 2010 ஆம் ஆண்டு சூன் 23 முதல் சூன் 27 வரை கோயம்புத்தூரில் கொடிசியா வளாகத்தில் நடைபெற்றது. செம்மொழி என்ற தலைப்பில் இந்தப் பாடலை முன்னாள் தமிழக முதல்வர் கருணாநிதி, இந்த மாநாட்டிற்காக எழுதினார். இப்பாடலை தமிழ்த் திரைப்பட இயக்குநர் கௌதம் மேனன் இயக்கினார்.

இந்தப் பாடலை பதிவு செய்து முடிக்க ஏ. ஆர். ரகுமானுக்கு இரண்டரை மாதங்கள் ஆனது. இப் பாடல் வெளியீட்டின்போது பெரிதும் பாராட்டப்பட்டது.

வெளியீடு 
"செம்மொழியான தமிழ் மொழியாம்" பாடல் வெளியீடு மே 15 2010 அன்று நடத்தப்பட்டது. 18 மே, அன்று இந்தப் பாடல் ஏ. ஆர். ரகுமானின் அதிகாரப்பூர்வ வலைத்தளத்தில் இருந்தும், மற்றும் மே 21 இல் தி இந்து இதழின் அதிகாரப்பூர்வ வலைத்தளத்தில் இருந்தும் இலவசப் பதிவிறக்கமாக கிடைத்தது.

கலைஞர்கள் 
பின்வரும் பின்னணி பாடகர்கள் இந்தப் பாடலில் குரல் கொடுத்துள்ளனர். முதல் தோற்றம் வரிசையில் பட்டியல் உள்ளது:

 டி. எம். சௌந்தரராஜன்
 ஏ. ஆர். ரகுமான்
 ஹரிணி
 சின்மயி
 கார்த்திக்
 ஹரிஹரன்
 யுவன் சங்கர் ராஜா
 விஜய் யேசுதாஸ்
 பி. சுசீலா
 ஜி. வி. பிரகாஷ் குமார்
 டி எல் மகாராஜன்
 பாம்பே ஜெயஸ்ரீ
 அருணா சாயிராம்
 நித்யஸ்ரீ மகாதேவன்
 எஸ் சௌமியா
 பிளாசே
 நேகா பாசின்
 லேடி காஷ் மற்றும் க்ரிசி
 டி எம் கிருஷ்ணா
 நரேஷ் ஐயர்
 ஸ்ரீநிவாஸ்
 சுருதி ஹாசன்
 சின்னப்பொண்ணு

நடிகைகள்
 சமந்தா
 அஞ்சலி

பாடலில் தமிழ் விக்கிப்பீடியா
இந்தப் பாடலிற்கான நிகழ்படத்தில் தமிழ் விக்கிப்பீடியா திரைக்காட்சி இடம் பெற்றிருக்கிறது. இந்தக் காட்சி நிகழ்படத்தில் 1:52 ஆவது நிமிடத்தில் இருக்கிறது.

மேற்கோள்கள்

தமிழ்ப் பாடல்கள்
ஏ. ஆர். ரகுமான் இசையமைத்த பாடல்கள்